rejauldu/bengali-wikipedia huggingface dataset:
আনাস্তাসিওস "তাসোস" সিদিরোপুলোস (গ্রীক: Αναστάσιος "Τάσος" Σιδηρόπουλος; জন্ম: ৯ আগস্ট ১৯৭৯) হলেন একজন গ্রীক ফুটবল রেফারি। তিনি ২০১৩–১৪ উয়েফা ইউরোপা লিগে রেফারির দায়িত্ব পালন করেছেন। সিদিরোপুলোস ২০১১ সালে ফিফার তালিকাভুক্ত রেফারি হন।FIFA. "Greece: Referees" . Retrieved on 12 December 2013.   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:গ্রীক ফুটবল রেফারি বিষয়শ্রেণী:উয়েফা ইউরোপা লিগের রেফারি
ডান|থাম্ব|218x218পিক্সেল| অক্সিহাইড্রোজেন উৎপাদনের জন্য উনিশ শতকের ইলেক্ট্রোলাইটিক কোষ ইলেক্ট্রোলাইটিক সেল হল একটি ইলেক্ট্রোকেমিক্যাল সেল যা বৈদ্যুতিক শক্তির একটি বাহ্যিক উৎস ব্যবহার করে জোরপূর্বক একটি রাসায়নিক বিক্রিয়া করতে বাধ্য করে যা বাহ্যিক শক্তি ছাড়া স্বতঃস্ফূর্ত ঘটবে না। সাধারণত বাহ্যিক শক্তির উৎস হল ভোল্টেজ, যা কোষের দুটি ইলেক্ট্রোডের মধ্যে প্রয়োগ করা হয়; একটি অ্যানোড (ধনাত্মক চার্জযুক্ত ইলেক্ট্রোড) এবং একটি ক্যাথোড (ঋণাত্মক চার্জযুক্ত ইলেক্ট্রোড), যা একটি ইলেক্ট্রোলাইট দ্রবণে নিমজ্জিত হয়।  এটি একটি গ্যালভানিক কোষের বিপরীত প্রক্রিয়া, গ্যালভানিক কোষ নিজেই বৈদ্যুতিক শক্তির একটি উৎস এবং একটি ব্যাটারির ভিত্তি। একটি গ্যালভানিক কোষে সংঘটিত নেট বিক্রিয়াটি একটি স্বতঃস্ফূর্ত প্রতিক্রিয়া, অর্থাৎ, গিবস মুক্ত শক্তি -ve থাকে, যখন একটি ইলেক্ট্রোলাইটিক কোষে সংঘটিত নেট বিক্রিয়াটি এই স্বতঃস্ফূর্ত প্রতিক্রিয়ার বিপরীত, তখন গিবস মুক্ত শক্তি হল + ve     নীতিমালা  একটি ইলেক্ট্রোলাইটিক কোষে, বিদ্যুৎ একটি বাহ্যিক ভোল্টেজের মাধ্যমে একটি বিদ্যুৎ কোষের মধ্য দিয়ে যায়, যার ফলে একটি স্বতঃস্ফূর্ত রাসায়নিক বিক্রিয়া সংগঠিত হয়। একটি গ্যালভানিক কোষে, একটি স্বতঃস্ফূর্ত রাসায়নিক বিক্রিয়ার সংগঠিত হওয়ার ফলে বৈদ্যুতিক প্রবাহিত হয়। একটি ইলেক্ট্রোলাইটিক কোষ এবং একটি গ্যালভানিক কোষের মধ্যে একটি ভারসাম্য তড়িৎ রাসায়নিক কোষ বিদ্যমান। বাহ্যিক সার্কিটের মাধ্যমে একটি কারেন্টকে ধাক্কা দেওয়ার জন্য একটি স্বতঃস্ফূর্ত প্রতিক্রিয়ার প্রবণতা একটি কাউন্টার-ইলেক্ট্রোমোটিভ বলের দ্বারা ঠিক ভারসাম্যপূর্ণ হয় যাতে কোনও কারেন্ট প্রবাহ না হয়। এই কাউন্টার-ইলেক্ট্রোমোটিভ ফোর্স বাড়ানো হলে কোষটি একটি ইলেক্ট্রোলাইটিক কোষে পরিণত হয় এবং এটি হ্রাস পেলে কোষটি গ্যালভানিক কোষে পরিণত হয়।    প্রয়োগ  ডান|থাম্ব| ইন্ডিয়ানাপলিসের চিলড্রেনস মিউজিয়ামে ক্যাপ্টেন কিডস ক্যাননে ব্যবহৃত ইলেক্ট্রোলাইটিক হ্রাসের প্রক্রিয়া বর্ণনা করে একটি ভিডিও বাণিজ্যিকভাবে, ইলেক্ট্রোলাইটিক কোষগুলি বেশ কয়েকটি অ-লৌহঘটিত ধাতুর ইলেক্ট্রোরিফাইনিং এবং ইলেক্ট্রোইনিংয়ে ব্যবহৃত হয়। বেশিরভাগ উচ্চ-বিশুদ্ধতা অ্যালুমিনিয়াম, তামা, দস্তা এবং সীসা ইলেক্ট্রোলাইটিক কোষগুলিতে শিল্পভাবে উত্পাদিত হয়।  যেমন ইতোমধ্যে উল্লেখ করা হয়েছে, জল, বিশেষ করে যখন আয়ন যোগ করা হয় (লোনা জল বা অম্লীয় জল), তড়িৎবিশ্লেষিত হতে পারে (তড়িৎ বিশ্লেষণের অধীন)। ভোল্টেজের বাহ্যিক উৎস দ্বারা চালিত হলে, হাইড্রোজেন (H+) আয়নগুলি ক্যাথোডে প্রবাহিত হয় যাতে ইলেকট্রনের সাথে একত্রিত হয়ে একটি হ্রাস বিক্রিয়ায় হাইড্রোজেন গ্যাস উৎপন্ন হয়। একইভাবে, হাইড্রক্সাইড (OH −) আয়নগুলি ইলেক্ট্রন এবং একটি হাইড্রোজেন ((H+) নির্গত করতে অ্যানোডে প্রবাহিত হয) একটি জারণ বিক্রিয়ায় অক্সিজেন গ্যাস উৎপন্ন করতে আয়ন।   আরও দেখুন    ইলেক্ট্রোলাইসিস  ইলেক্ট্রোকেমিক্যাল সেল  গ্যালভানিক কোষ   তথ্যসূত্র   বিষয়শ্রেণী:ভিডিও ক্লিপযুক্ত নিবন্ধ
স্বরূপকাঠি বাংলাদেশের দক্ষিণাঞ্চলের একটি ছোট শহর। এটি বরিশাল বিভাগের অন্তর্গত পিরোজপুর জেলায় অবস্থিত নেছারাবাদ (স্বরূপকাঠি) উপজেলার প্রধান শহর। প্রশাসনিকভাবে শহরটি  নেছারাবাদ (স্বরূপকাঠি) উপজেলার সদর দফতর। এটি  জনসংখ্যার বিচারে পিরোজপুর জেলার দ্বিতীয় বৃহত্তম শহর।  ভৌগোলিক উপাত্ত স্বরূপকাঠী শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০ মিটার।  ইতিহাস ১৭৯০ সালে পিরোজপুর থানার উত্তরাংশে কাউখালী গ্রামের কাছে কালীগঙ্গা নদীর তীরে কেওয়ারী গ্রামে কেওয়ারী নামে একটি থানা স্থাপিত হয় যা নদী ভাঙ্গনে বিলীন হয়ে গেলে ১৯০৬ সালে কেওয়ারী থানাকে স্থানান্তরিত করে স্বরূপকাঠীতে পুনঃপ্রতিষ্ঠিত করা হয় হয়। ১৯৮৩ সালে থানাকে উপজেলায় রূপান্তর করা হলে এটি স্বরূপকাঠি উপজেলার শহর হিসেবে গঠিত হয়। ১৯৮৫ সালে স্বরূপকাঠি উপজেলার নাম  পরিবর্তন করে নেছারাবাদ রাখেন তৎকালীন প্রধানমন্ত্রী জাতীয় পার্টির প্রয়াত চেয়ারম্যান হুসেন মুহম্মদ এরশাদ। ১৯৯৮ সালে স্বরূপকাঠি পৌরসভা প্রতিষ্ঠিত হলে স্বরূপকাঠি পৌরশহরের মর্যাদা লাভ করে।  প্রশাসন স্বরূপকাঠী শহরটি স্বরূপকাঠী পৌরসভা দ্বারা পরিচালিত হয় যা ৯টি ওয়ার্ড এবং ১৭টি মহল্লায় বিভক্ত।  ১৫.৭৩ বর্গ কি.মি. আয়তনের স্বরূপকাঠী শহরের ৪.৯৮ বর্গ কি.মি. স্বরূপকাঠী পৌরসভা দ্বারা পরিচালিত হয়।  জনসংখ্যার উপাত্ত বাংলাদেশের আদমশুমারি ও গৃহগণনা-২০১১ অনুযায়ী স্বরূপকাঠী শহরের মোট জনসংখ্যা ৪৮,০২৪ জন যার মধ্যে ২৪,৪৯৬ জন পুরুষ এবং ২৩,৫২৮  জন নারী। এ শহরের পুরুষ এবং নারী অনুপাত ১০৪:১০০৷  শিক্ষা ব্যবস্থা স্বরূপকাঠী উপজেলার স্বাক্ষরতার হার শতকরা ৭৫.৬ শতাংশ।  উচ্চ শিক্ষার জন্য উপজেলায় ১টি সরকারি কলেজ ও ১টি বেসরকারি মহিলা কলেজ এছাড়াও ৫ টি বেসরকারি কলেজ রয়েছে। এছাড়াও প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১৫টি প্রাথমিক বিদ্যালয় ও ৪টি মাদ্রাসা রয়েছে।  অর্থনীতি কাঠ ব্যবসার জন্য স্বরূপকাঠীর নাম দেশব্যপী পরিচিত। কাঠ ব্যবসার পাশাপাশি বর্তমানে জাহাজ নির্মাণ শিল্প, বিভিন্ন কুটির শিল্পের প্রসার ঘটেছে।  যোগাযোগ ব্যবস্থা খাল-বিল-নদী-নালা বেষ্টিত পুরো অঞ্চলের যোগাযোগের প্রধান মাধ্যম নৌকা-ট্রলার। জেলার সাথে ১টি ফেরীর মাধ্যমে সড়ক যোগাযোগ ব্যবস্থা আছ।  উল্লে­খযোগ্য স্থান ও স্থাপনা  ছারছীনা দরবার শরীফ ও মাদরাসা  সারেংকাঠী পিকনিক স্পট  পেয়ারা বাগান  আটঘর আমড়া বাগান  কুড়িয়ানা ভাসমান পেয়ারা বাজার  কুড়িয়ানা অনুকূল ঠাকুরের আশ্রম হযরত শাহ কামাল  এর মাজার শরীফ (সেহাংগল দরগাহ বাড়ি)  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:পিরোজপুর জেলার জনবহুল স্থান
নাজিমুদ্দিন দ্বারা বোঝানো হতে পারে:  মোঃ নাজিমুদ্দিন,  (পিএসসি) বাংলাদেশ সেনাবাহিনীর লেফটেনেন্ট জেনারেল।  খাজা নাজিমুদ্দিন, (১৮৯৪ – ১৯৬৪)  রাজনীতিবিদ। তিনি ঢাকার নবাব পরিবারের সদস্য ছিলেন।  দুইবার বাংলার প্রধানমন্ত্রীর দায়িত্ব পালন করেন।   এমভি নাজিমুদ্দিন,  একটি ফেরী যা ২০০৮ সালের ১৩ মে বাংলাদেশের ঘোরাউতুরা নদীতে ডুবে যায়। এই দুর্ঘটনার ফলে কমপক্ষে ৪০জন যাত্রী প্রাণ হারায়।  বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম
উষা নাঙ্গিয়ার একজন ভারতীয় ঐতিহ্যবাহী নৃত্য শিল্পী। ঊষা নাঙ্গির কথু পারফর্ম করেন ।    জীবনের প্রথমার্ধ  ঊষা কেরালার একটি পারফর্মিং পরিবারে জন্মগ্রহণ করেছিলেন। তিনি ছোটবেলায় ১০ বছর বয়সে শুরু করেছিলেন, প্রথমে তিনি কুদ্দিত্তম এবং তারপর নাঙ্গির কথু অনুশীলন শুরু করেন।  ১৯৮০ সালে, উষা কুদ্দিত্তম প্রশিক্ষণ কেন্দ্র, আম্মানুর গুরুকুলামে যোগদান করেন। তিনি স্কুলে যোগদানকারী প্রথম মেয়ে ছিলেন।    প্রকাশনা  নাঙ্গিয়ার কুদ্দিত্তমের উপর একটি বইও প্রকাশ করেছেন, যার শিরোনাম 'অভিনেত্রী'।    তথ্যসূত্র   বিষয়শ্রেণী:ভারতীয় নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিচারপতি কে.কে. উষা (জন্ম ৩ জুলাই ১৯৩৯) হচ্ছেন ভারতের কেরালা উচ্চ আদালতের সাবেক প্রধান বিচারপতি।   আনুষ্ঠানিক পেশা  কে. কে. উষা ১৯৬১ সালে একজন আইনজীবী হিসাবে নথিভুক্ত হন। ১৯৭৯ সালে তিনি কেরালা উচ্চ আদালতে সরকারি উকিল নিযুক্ত হন।  ২৫শে ফেব্রুয়ারি ১৯৯১ থেকে ৩রা জুলাই ২০০১ পর্যন্ত সময়কালে তিনি একজন বিচারক এবং পরে  প্রধান বিচারপতির দায়িত্ব পালন করেন। ২০০০ থেকে ২০০১ সাল পর্যন্ত তিনি প্রধান বিচারপতি ছিলেন। তিনি বার থেকে উচ্চ আদালতে নিয়োগ পাওয়া এবং পরে প্রধান বিচারপতি হওয়া প্রথম নারী ছিলেন। ২০০১ থেকে ২০০৪ সাল পর্যন্ত হাইকোর্ট থেকে অবসরের পর তিনি দিল্লী ভিত্তিক কাস্টমস, এক্সাইজ অ্যান্ড সার্ভিস ট্যাক্স আপিল ট্রাইব্যুনালের সভাপতি ছিলেন।  অন্যান্য কার্যক্রম  ১৯৭৫-এ, কে কে.  উষা হামবুর্গ জার্মানিতে নারী আইনজীবীদের আন্তর্জাতিক ফেডারেশন এর আন্তর্জাতিক সম্মেলনে ভারতকে প্রতিনিধিত্ব করেন। নারী আইনজীবীদের আন্তর্জাতিক ফেডারেশন এবং আইনি পেশার নারীদের আন্তর্জাতিক ফেডারেশন কর্তৃক আয়োজিত জাতিসংঘের "নারীর প্রতি বৈষম্য দূরীকরণে সম্মেলন" বিষয়ক যৌথ সেমিনারে তিনি ভারতের প্রতিনিধি ছিলেন। তিনি বিশ্ববিদ্যালয় মহিলা অ্যাসোসিয়েশনের একজন সদস্য এবং সভাপতি ছিলেন। "শ্রী নারায়ণ সেভিকা সমাজ"-এর সঙ্গে তিনি যুক্ত রয়েছেন, যেটি হচ্ছে ত্রিভদ্রমে অভাবী মহিলাদের জন্য  একটি অনাথাশ্রম এবং আবাস।  ২০০৫ সালের জানুয়ারী থেকে অক্টোবর ২০০৬ পর্যন্ত, কে. কে. উশা ওড়িশার সাম্প্রদায়িক পরিস্থিতি তদন্তের জন্য ইন্ডিয়ান পিপলস ট্রাইব্যুনালের (আইপিটি) তদন্ত পরিচালনা করেন। সংঘ পরিবার এর সক্রিয় কর্মীরা ভুবনেশ্বর-এর চূড়ান্ত শুনানিতে বাধা দেয়। ট্রাইব্যুনালের সদস্য আঙ্গানা পি. চ্যাটার্জি, অভিযোগ করেছেন যে হিন্দু জাতীয়তাবাদী কর্মীরা ট্রাইব্যুনাল সদস্যদের ধর্ষণ এবং রাস্তায় নগ্ন করে হাটানোর হুমকি দিয়েছে। কে. কে. উষা ও সহকারী ট্রাইবুনাল সদস্য ও গুজরাত উচ্চ আদালতের সাবেক ভারপ্রাপ্ত প্রধান বিচারপতি আর. এ. মেহতা,  এই ঘটনাকে "জঘন্য, ভয়ানক এবং অত্যন্ত বিরক্তিকর" বলে অভিহিত করেছেন। ডিসেম্বরে ২০১১ সালে কে. কে. উষা মণিপুরে মানবাধিকার বিষয়ক আইপিটি প্যানেল সদস্য ছিলেন। ইম্ফল-এ থাকা প্যানেলটি পাঁচ বছরেরও বেশি সময় ধরে বিচারবহির্ভূত হত্যাকাণ্ড এবং অন্যান্য মানবাধিকার লঙ্ঘনের ৪০টিরও বেশি মামলার সাক্ষ্য শুনেছে। এটি রাজ্যের সশস্ত্র বাহিনী (বিশেষ ক্ষমতা) আইন বাতিলের সুপারিশ করে।  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় নারী বিচারক বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:২১শ শতাব্দীর ভারতীয় বিচারক বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:ভারতীয় নারী আইনজীবী বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:কেরল উচ্চ আদালতের প্রধান বিচারপতি বিষয়শ্রেণী:ত্রিশূরের ব্যক্তি বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:১৯৩৯-এ জন্ম বিষয়শ্রেণী:২০২০-এ মৃত্যু বিষয়শ্রেণী:২১শ শতাব্দীর ভারতীয় নারী বিচারক বিষয়শ্রেণী:কেরলের শিক্ষাবিদ বিষয়শ্রেণী:কেরল উচ্চ আদালতের বিচারপতি বিষয়শ্রেণী:২১শ শতাব্দীর ভারতীয় নারী শিক্ষাবিদ
শ্বেতাঙ্গ হলো মূলত ইউরোপীয় বংশধরদের জন্য ব্যবহৃত একটি বর্ণগত শ্রেণীবিভাগ । এটি ত্বকের রঙ নির্দেশক। শ্বেতাঙ্গ বলতে সাদা চামড়ার লোকদের বোঝায়, যদিও সংজ্ঞাটি প্রেক্ষাপট, জাতীয়তা, জাতিসত্তা এবং দৃষ্টিকোণের উপর নির্ভর করে পরিবর্তিত হতে পারে।  ত্বকের রঙের ভিত্তিতে "শ্বেতাঙ্গ" হিসেবে জনগোষ্ঠির বর্ণনা গ্রিকো-রোমান নৃতাত্ত্বিক এবং অন্যান্য প্রাচীন বা মধ্যযুগীয় উৎসগুলিতে মাঝে মাঝে পাওয়া যায়, তবে এই সমাজগুলিতে শ্বেতাঙ্গ জাতি বা সর্ব-ইউরোপীয় পরিচয়ের কোনও ধারণা ছিল না। "শ্বেতাঙ্গ জাতি" বা "শ্বেতাঙ্গ মানুষ" শব্দটি সপ্তদশ শতাব্দীর শেষের দিকে প্রধান ইউরোপীয় ভাষাগুলিতে প্রবেশ করে, যা সংজ্ঞায়িত হয় ফর্সা ত্বক এবং ইউরোপীয়দের অন্যান্য শারীরিক বৈশিষ্ট্য দ্বারা। সে সময় ইউরোপীয় উপনিবেশগুলিতে বর্ণবাদী দাসত্ব এবং সামাজিক মর্যাদার প্রেক্ষাপটে "একীভূত শ্বেতাঙ্গ" ধারণাটি ইউরোপে অধিকতর গ্রহণযোগ্যতা অর্জন করে। গবেষকরা বর্ণের আধুনিক ধারণাকে প্রাক-আধুনিক ধারণা থেকে আলাদা করে থাকেন; আধুনিক ধারণা জাতিগত ধারণার পরিবর্তে শারীরিক বর্ণের উপর দৃষ্টি নিবদ্ধ করে। আধুনিক যুগের আগে, কোনও ইউরোপীয় মানুষ নিজেদেরকে "শ্বেতাঙ্গ" বলে মনে করত না; বরং তারা তাদের ধর্ম, বংশ, নৃতত্ত্ব বা জাতীয়তার পরিপ্রেক্ষিতে তাদের পরিচয় সংজ্ঞায়িত করত।   সমসাময়িক নৃতত্ত্ববিদ এবং অন্যান্য বিজ্ঞানীরা, বিভিন্ন মানব জনগোষ্ঠীর মধ্যে জৈবিক পরিবর্তনের বাস্তবতা স্বীকার করলেও, একটি ঐক্যবদ্ধ, স্বতন্ত্র "শ্বেতাঙ্গ জাতি" ধারণাটিকে কোনও বৈজ্ঞানিক ভিত্তি ছাড়া একটি সামাজিক গঠন হিসাবে বিবেচনা করেন।  তথ্যসূত্র
সৃজনী বিদ্যানিকেতন স্কুল এন্ড কলেজ বাংলাদেশের বরিশাল বিভাগের  পটুয়াখালী জেলার দুমকি উপজেলার একটি স্বনামধন্য শিক্ষা প্রতিষ্ঠান। এই শিক্ষা প্রতিষ্ঠানটি পটুয়াখালী বিজ্ঞান ও প্রযুক্তি বিশ্ববিদ্যালয়(পবিপ্রবি) অধিভুক্ত একটি উচ্চ মাধ্যমিক বিদ্যালয়। এ শিক্ষাপ্রতিষ্ঠানটি ১৯৯৩ সালের ০১লা ফেব্রুয়ারী প্রতিষ্ঠা করা হয়। এ শিক্ষাপ্রতিষ্ঠানটির প্রতিষ্ঠাতা ও পরিচালক হলেন পটুয়াখালী বিজ্ঞান ও প্রযুক্তি বিশ্ববিদ্যালয়ের(পবিপ্রবি) আইন ও ভূমি অনুষদের সাবেক ডিন আ.ক.ম মোস্তফা জামান।   ইতিহাস  ১৯৯৩ সালের ০১লা ফেব্রুয়ারী তৎকালীন পটুয়াখালী কৃষি কলেজের শিক্ষক (বাংলাদেশ কৃষি বিশ্ববিদ্যালয়, ময়মনসিংহের অধিভুক্ত) প্রফেসর আ.ক.ম মোস্তফা জামানের নেতৃত্বে একদল মহৎ,শিক্ষানুরাগী ও হৈতষী শিক্ষক-কর্মকর্তা এ অঞ্চলের শিক্ষার সার্বিক মানোন্নয়ন,শিক্ষিত ও দক্ষ মানবসম্পদ তৈরি এবং বিজ্ঞাননির্ভর  শিক্ষাদানের লক্ষ্যে প্রতিষ্ঠা করেন সৃজনী বিদ্যানিকেতন। শুরুতে শিশু শ্রেণী থেকে  মাধ্যমিক স্তর পর্যন্ত পাঠদান করানো হলেও, পরবর্তীতে ২০১৪ সালে উচ্চ মাধ্যমিক স্তরে রূপান্তরিত করা হয়। উচ্চ মাধ্যমিক স্তরে শুরুতে বিজ্ঞান বিভাগে পাঠদান করানো হয়। এবং  ২০১৬-২০১৭ শিক্ষাবর্ষ থেকে বাণিজ্য বিভাগে পাঠদান শুরু হয়। প্রতিষ্ঠানটি সরাসরি পটুয়াখালী বিজ্ঞান ও প্রযুক্তি বিশ্ববিদ্যালয়ের(পবিপ্রবি) পৃষ্ঠপোষকতায় পরিচালিত হয়। ২০২১ সাল থেকে পটুয়াখালী বিজ্ঞান ও প্রযুক্তি বিশ্ববিদ্যালয়ের হেলথ এন্ড হাইজিন ডিপার্টমেন্টের চেয়ারম্যান অধ্যাপক লিটন চন্দ্র সেন সৃজনী বিদ্যানিকেতন স্কুল এন্ড কলেজের অধ্যক্ষ হিসেবে দায়িত্ব পালন করছেন।   চিত্রশালা    থাম্ব|বার্ষিক ক্রিয়া উৎসব থাম্ব|১৩ ই মার্চ ২০২২ এ অনুষ্ঠিত সৃজনীয়ান নাইটস থাম্ব|কোর্স সমাপনী সনদ বিতরণ ও বার্ষিক পুরস্কার বিতরণী অনুষ্ঠান। (আর্কাইভ থেকে) থাম্ব|প্রত্যাহিক সমাবেশ (আর্কাইভ থেকে)  তথ্যসূত্র   বিষয়শ্রেণী:পটুয়াখালী জেলার শিক্ষাপ্রতিষ্ঠান বিষয়শ্রেণী:পটুয়াখালী জেলার মহাবিদ্যালয় বিষয়শ্রেণী:দুমকি উপজেলা বিষয়শ্রেণী:পটুয়াখালী বিজ্ঞান ও প্রযুক্তি বিশ্ববিদ্যালয়
অক্ষরা হাসান হলেন একজন ভারতীয় চলচ্চিত্র অভিনেত্রী, যিনি হিন্দি ও তামিল চলচ্চিত্রে অভিনয় করেছেন। তিনি কামাল হাসান ও সারিকা ঠাকুরের কন্যা এবং শ্রুতি হাসানের ছোটবোন।   প্রারম্ভিক জীবন ও ব্যক্তিগত জীবন  কমল হাসান ও সারিকা ঠাকুরের কন্যা অক্ষরা হাসান ১৯৯১ সালের ১২ অক্টোবর তামিলনাড়ুর চেন্নাইয়ে জন্মগ্রহণ করেন। তার বড়ো বোন হলেন চলচ্চিত্র অভিনেত্রী শ্রুতি হাসান। তিনি চেন্নাইয়ের অ্যাবাকাস মন্টেসৌরি স্কুল, মুম্বাইয়ে বিকন হাই স্কুল এবং বেঙ্গালুরুর ইন্দাস ইন্টারন্যাশনাল স্কুলে পড়েছেন।  তিনি মুম্বাইয়ে তার মায়ের সাথে বাস করেন।   কর্মজীবন  ২০১০ সালে রাহুল ঢোলাকিয়ার সোসাইটি চলচ্চিত্রে সহকারী পরিচালক হিসেবে যুক্ত হবার মাধ্যমে তিনি চলচ্চিত্রাঙ্গনে পা রাখেন। ২০১৩ সালে মুক্তিপ্রাপ্ত কাদাল চলচ্চিত্রে অভিনয়ের প্রস্তাব তার কাছে আসলেও তিনি তা গ্রহণ করেন নি।Reluctant actor Akshara Haasan gets to work : Bollywood, News - India Today. Indiatoday.intoday.in (26 February 2014). Retrieved 2015-05-10.  অবশেষে, ২০১৪ সালে শামিতাভ চলচ্চিত্রে ধানুশের বিপরীতে অভিনয়ের মাধ্যমে তিনি অভিনেত্রী হিসেবে যাত্রা শুরু করেন ; চলচ্চিত্রটিতে মুখ্য ভূমিকায় অভিনয় করেছিলেন অমিতাভ বচ্চন।  ২০১৭ সালে মুক্তিপ্রাপ্ত হিন্দি চলচ্চিত্র লালি কি শাদি মেঁ লাড্ডু কা দিওয়ানা তে তিনি ভিভান শাহের বিপরীতে অভিনয় করেন। সে বছর তার অভিনীত তামিল চলচ্চিত্র ভিভেগাম মুক্তি পায়।Vivegam Release Date, Cast, Heroine, Songs, Audio Launch. Scooptimes. Retrieved on 4 June 2017. ২০১৯ সালে তার অভিনীত তামিল চলচ্চিত্র কাদারাম কোন্দান মুক্তি পাবে। এছাড়াও, অভিনয়ের পাশাপাশি তিনি আসন্ন চলচ্চিত্র সাবাস নাইডু তে সহকারী পরিচালক হিসেবে যুক্ত আছেন, যেটি তামিল, তেলুগু ও হিন্দি ভাষায় মুক্তি পাবে।   চলচ্চিত্র তালিকা    অভিনেত্রী হিসেবে    বছর  শিরোনাম  চরিত্র  ভাষা  ২০১৫  শামিতাভ  অক্ষরা পান্ডে  হিন্দি  ২০১৭  লালি কি শাদি মেঁ লাড্ডু দিওয়ানা   লালি  হিন্দি ভিভেগাম  নাতাশা  তামিল ২০১৯  কাদারাম কোন্দান    তামিল   সহকারী পরিচালক হিসেবে    বছর  শিরোনাম  ভাষা  ২০১০ সোসাইটি  হিন্দি ২০১৯  সাবাস নাইডু  তামিলতেলুগুহিন্দি   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মারাঠি ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় বৌদ্ধ বিষয়শ্রেণী:চেন্নাইয়ের অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:বৌদ্ধধর্মে ধর্মান্তরিত
লরেন্তিনো "নিতো" কর্টিজো কোহেন (;জন্ম ৩০ জানুয়ারি ১৯৫৩) হলো পানামার রাজনীতিবিদ ও বর্তমান রাষ্ট্রপতি। ২০১৯ সাল থেকে তিনি পানামার ৩৮তম রাষ্ট্রপতি হিসেবে দায়িত্ব পালন করে আসছেন। কর্টিজো কোহেন পানামার জাতীয় পরিষদের সাবেক প্রেসিডেন্ট এবং কৃষি মন্ত্রণালয়েরও মন্ত্রী হিসেবে দায়িত্ব পালন করেছেন। তিনি ১৯৯৪ ও ২০০৪ সালে পানামা ন্যাশনাল অ্যাসেম্বলির চেম্বার প্রেসিডেন্ট হিসেবে দুই দফায় দায়িত্ব পালন করেন।PALABRAS LLANAS - 50 años de visión y Compromiso (1906-2006)  পানামার রাজনৈতিক দল "ডেমোক্রেটিক রেভ্যুলেশনারী পার্টি"র হয়ে তিনি ২০১৯ সালে সাধারণ নির্বাচনে মোট ভোটের ৩৩.২৭% পেয়ে ৫ মে ২০১৯ তারিখে রাষ্ট্রপতি নির্বাচিত হন।  বর্তমানে তিনি পানামার ৩৮তম রাষ্ট্রপতি হিসেবে দায়িত্ব পালন করছেন। লরেন্তিনো কোহেন, পানামা ও ইসরাইলের দ্বৈত নাগরিক হওয়ায় রাষ্ট্রপতি নির্বাচনের সময় বিতর্কে পড়েন, পানামার সংখ্যালঘু ইহুদিরা তা জানার পর তিনি এটি তাদের থেকে লুকায়িত রাখার চেষ্টা করেন। এরপরেও তিনি নির্বাচনে জয়লাভ করে পানামার রাষ্ট্রপতি হিসেবে নির্বাচিত হন।   রাজনৈতিক জীবন  কোহেন ১৯৯৪ থেকে ২০০৪ সাল পর্যন্ত পানামার জাতীয় পরিষদের সদস্য হিসেবে দায়িত্ব পালন করেছেন। তিনি ২০০০ সালে পানামার জাতীয় পরিষদের প্রেসিডেন্ট হন এবং ২০০১ সাল পর্যন্ত সেই দায়িত্ব পালন করেন।  এছাড়াও তিনি রাষ্ট্রপতি মার্টিন টরিজোস এর অধীনে সাবেক কৃষিমন্ত্রী হিসেবে দায়িত্ব পান। এবং পরবর্তীতে ২০১৯ সালে পানামার ৩৮তম রাষ্ট্রপতি নির্বাচিত হন।  তথ্যসূত্র   বহিঃসংযোগ Site of Laurentino Cortizo (in Spanish) Biography by CIDOB (in Spanish)  বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পানামার রাষ্ট্রপতি বিষয়শ্রেণী:ইহুদি পানামীয় রাজনীতিবিদ বিষয়শ্রেণী:নরউইচ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইহুদি বংশোদ্ভূত পানামীয় ব্যক্তি বিষয়শ্রেণী:পানামা সিটির রাজনীতিবিদ বিষয়শ্রেণী:পানামীয় রোমান ক্যাথলিক বিষয়শ্রেণী:২০শ শতাব্দীর পানামীয় রাজনীতিবিদ বিষয়শ্রেণী:২১শ শতাব্দীর পানামীয় রাজনীতিবিদ
thumb|বোয়াল মাছের ঝোল। নুন ,হলুদ, কালোজিরে, কাঁচা লঙ্কা ও সরষের তেল সহযোগে রান্না করা হয়েছে। ঝোল বাংলাদেশের ও ভারতের রন্ধনশৈলীর অন্তর্গত এক প্রকার জলবহুল ব্যাঞ্জন। ঝোল নিরামিষ ও আমিষ দুই প্রকারই হয়। নিরামিষের মধ্যে আলুসহ বা আলু ছাড়া এক বা একাধিক সব্জি, সোয়াবিন বা পনিরের ঝোল হয়। আমিষের মধ্যে মাছ, মাংস, চিংড়ি, কাঁকড়া বা গুগলির ঝোল হয়। মাছের ঝোলে সব্জি ব্যবহার করার চল আছে। সরষের তেলে তেজপাতা, লঙ্কা ও ফোড়ন দিয়ে নুন হলুদ মাখানো ঝোলের উপকরণকে কষে তারপর নুন হলুদসহ জলে সিদ্ধ করে ঝোল রান্না করা হয়। এটি সাধারণত ভাত বা রুটির সঙ্গে ডালের পর খাওয়া হয়।   নামকরণ ও ইতিহাস  thumb|ইলিশ মাছের ঝোল ঝোল শব্দটির উৎপত্তি 'ঝোর' থেকে যা এসেছে 'ঝর' ধাতু থেকে। জলের মত যা ঝরে পড়ে তাই ঝোল। মৈথিলি ও হিন্দি ভাষায় এই ব্যঞ্জনকে বলা হয় ঝোর। কৃত্তিবাস ওঝা রচিত রামায়ণ, চৈতন্যচরিতামৃত ও ধর্মমঙ্গলে ঝোলের উল্লেখ আছে। কৃত্তিবাসী রামায়ণে সীতা ভাজার পর ঝোল পরিবেশন করেছেন।   আরও দেখুন   ঝাল  অম্বল   তথ্যসূত্র   বিষয়শ্রেণী:পশ্চিমবঙ্গের রন্ধনশৈলী বিষয়শ্রেণী:বাংলাদেশী রন্ধনশৈলী
শেখ খলিফা বিন হামাদ বিন আব্দুল্লাহ বিন জসিম বিন মোহাম্মদ আলে সানি (১৯৩২–২০১৬) ছিলেন কাতারের একজন শাসক বা আমির। তিনি ১৯৭২ থেকে ১৯৯৫ সাল পর্যন্ত কাতারের আমির ছিলেন। ২৭ জুন (১৯৯৫) তার বড় পুত্র হামাদ বিন খলিফা একটি রক্তপাতহীন প্রাসাদ অভ্যুত্থানের মাধ্যমে তাকে সরিয়ে ক্ষমতা দখল করেন। তিনি ২০১৬ সালে তার নাতি বর্তমান আমির তামিম বিন হামাদের শাসনামলে মারা যান।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০১৬-এ মৃত্যু বিষয়শ্রেণী:কাতারের প্রধানমন্ত্রী বিষয়শ্রেণী:অভ্যুত্থানে ক্ষমতাচ্যুত নেতা বিষয়শ্রেণী:কাতারি মুসলিম বিষয়শ্রেণী:অভ্যুত্থানে ক্ষমতা গ্রহণকারী নেতা বিষয়শ্রেণী:মুসলিম রাজশাসক বিষয়শ্রেণী:২০শ শতাব্দীর আরব ব্যক্তি বিষয়শ্রেণী:কাতারের আমির বিষয়শ্রেণী:আলে সানি বিষয়শ্রেণী:কাতারের অর্থমন্ত্রী
এস্টেটস গেজেট যুক্তরাজ্যের বাণিজ্যিক সম্পত্তি বাজারের জন্য প্রকাশিত একটি সাপ্তাহিক ব্যবসায়িক ম্যাগাজিন। এটি প্রথম প্রকাশিত হয়েছিল ১৮৫৮ সালে এবং এর দেড়শতম বার্ষিকী ২০০৮ সালে উদযাপিত হয়েছিল। ড্যামিয়ান ওয়াইল্ড ২০০৯ এর আগস্ট থেকে এর সম্পাদক ছিলেন।   ২০০৮ এর মার্চ মাসে এস্টেট গেজেটকে যুক্তরাজ্যের শীর্ষ ৫০০ "বিজনেস সুপারব্র্যান্ডস" -এর একটি হিসাবে ঘোষণা করা হয়েছিল। Business media 'Superbrands' recognised , PPA News, 13 March 2008  ১৯৯৬ সালে, এস্টেটস গেজেট তার নিজস্ব অনলাইন সম্পত্তি সম্পর্কিত সংবাদ এবং গবেষণা শাখ, ইজি (EGi) চালু করেছিল। ১৯৯৭ সালে, এই গ্রুপ যুক্তরাজ্যের বৃহত্তম অ্যাক্সেস বাণিজ্যিক সম্পত্তি প্রাপ্যতা অনুসন্ধান ওয়েবসাইট প্রপার্টিলিঙ্ক (Propertylink) চালু করে। গ্রুপটি প্যান-ইউরোপীয় রিয়েল এস্টেট বিনিয়োগের বাজারের পাক্ষিক প্রকাশনা ইউরোপ্রপার্টি প্রকাশ করে।  [ উদ্ধৃতি প্রয়োজন ] গ্রুপটির পরিষেবাগুলি রিড বিজনেস ইনফরমেশন (RELX) দ্বারা প্রকাশিত হয়। প্রকাশনাটি প্রতি বছর তার নিজস্ব "ইজি পুরস্কার" হোস্ট করে, যা প্রতিবছর লন্ডনে অনুষ্ঠিত হচ্ছে।    তথ্যসূত্র   বিষয়শ্রেণী:যুক্তরাজ্যের সংবাদপত্র বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৮৫৮-এ যুক্তরাজ্যে প্রতিষ্ঠিত বিষয়শ্রেণী:যুক্তরাজ্যের ব্যবসায়িক ম্যাগাজিন বিষয়শ্রেণী:যুক্তরাজ্যের সাপ্তাহিক ম্যাগাজিন বিষয়শ্রেণী:১৮৫৮-এ প্রতিষ্ঠিত ম্যাগাজিন
সোনিয়া কাপুর রেশমিয়া একজন ভারতীয় টেলিভিশন এবং চলচ্চিত্র অভিনেত্রী যিনি অনেক টেলিভিশন সিরিজ এবং বলিউড চলচ্চিত্রে অভিনয় করেছেন।  তিনি বলিউড অভিনেতা, গায়ক, সঙ্গীত পরিচালক হিমেশ রেশামিয়াকে ১১ই মে, ২০১৮-এ মুম্বাইতে একটি ব্যক্তিগত অনুষ্ঠানে বিয়ে করেন।    চলচ্চিত্রের তালিকা     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
দেউলা রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার দেউলা ও তার পার্শ্ববর্তী এলাকাগুলিতে রেল পরিষেবা প্রদান করে।  স্টেশন চত্বর প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।  তিনটি প্ল্যাটফর্ম আছে । এক নম্বর প্লাটফর্ম থেকে সর্বদা শিয়ালদা গামী ট্রেন চলাচল করে এবং দু নম্বর প্লাটফর্ম থেকে সর্বদা ডায়মন্ডহারবার গামী ট্রেন চলাচল করে তিন নম্বর প্ল্যাটফর্মের কাজ চলছে। সম্প্রীতি এই স্টেশনে ফ্রি ওয়াইফাই ব্যবস্থা চালু হয়েছে।  তথ্যসূত্র  বহিঃসংযোগ          বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮৩-এ ভারতে প্রতিষ্ঠিত বিষয়শ্রেণী:১৮৮৩-এ ভারতে চালু রেলওয়ে স্টেশন
কান্দালি উৎসব হল ভারতের উত্তরাখণ্ড রাজ্যের পিথোরাগড় জেলার রুং উপজাতির দ্বারা অনুষ্ঠিত একটি উৎসব। এই উৎসবটি কান্দালি গাছের ফুল ফোটার সাথে মিলে যায়, প্রতি বারো বছরে একবার এই গাছে ফুল ফোটে। এটি আগস্ট থেকে অক্টোবরের মধ্যে চৌন্দাস উপত্যকায় অনুষ্ঠিত হয়। এই উৎসবের মাধ্যমে আদিবাসীরা জোরাওয়ার সিং-এর সেনাবাহিনীর পরাজয় স্মরণ করে, যারা ১৯ শতকের শেষের দিকে লাদাখ থেকে এসে এই অঞ্চলে আক্রমণ করেছিল। প্রতি ১২ বছর অন্তর চৌন্দাস উপত্যকায় কান্দালি গাছের ফুল ফোটার সময় কান্দালি পালন করা হয়।  কান্দালি হল এক সপ্তাহব্যাপী উৎসব, যেখানে উপত্যকার লোকেরা যব এবং বাজরা দিয়ে তৈরি শিবের মূর্তির পূজা করে এবং তাদের শত্রুদের উপর বিজয়ের জন্য প্রার্থনা করে। পূজার পর একটি আনুষ্ঠানিক ভোজ হয় এবং তাদের পতাকা উত্তোলন করা হয়। বিজয় স্তব উচ্চারিত হয় এবং প্রতিরোধের দৃশ্যও পুনর্নির্মাণ করা হয়। স্থানীয়রা এমনকি কান্দালির ঝোপে আক্রমণ করতেও এগিয়ে যায়। সারা রাত ধরে উৎসব এবং উদযাপন চলে।  তথ্যসূত্র  বিষয়শ্রেণী:উত্তরাখণ্ডের উৎসব বিষয়শ্রেণী:আগস্ট উদ্‌যাপন বিষয়শ্রেণী:সেপ্টেম্বর উদ্‌যাপন বিষয়শ্রেণী:অক্টোবর উদ্‌যাপন বিষয়শ্রেণী:হিন্দু উৎসব
রসায়নে, আণবিক কাক্ষিক তত্ত্ব হলো কোয়ান্টাম বলবিজ্ঞান ব্যবহার করে অণুর ইলেকট্রনিক কাঠামো বর্ণনা করার একটি পদ্ধতি। বিংশ শতাব্দীর প্রথম দিকে এটি প্রস্তাব করা হয়েছিল। আণবিক অরবিটাল তত্ত্ব O2 এর প্যারাম্যাগনেটিক প্রকৃতি ব্যাখ্যা করে, যা যোজনী বন্ধন তত্ত্ব ব্যাখ্যা করতে পারে না।  আণবিক অরবিটাল তত্ত্বে একটি অণুর মধ্যে ইলেকট্রনসমূহ পরমাণুর মধ্যে শুধু পৃথক রাসায়নিক বন্ধনেই আবদ্ধ থাকে না, বরং সমগ্র অণুতে পারমাণবিক নিউক্লিয়াসের প্রভাবের অধীনে চলমান হিসাবে বিবেচিত হয়।  কোয়ান্টাম মেকানিক্স ইলেকট্রনের স্থানিক এবং শক্তিসম্পন্ন বৈশিষ্ট্যগুলিকে আণবিক অরবিটাল হিসাবে বর্ণনা করে যা একটি অণুর মধ্যে দুই বা ততোধিক পরমাণুকে ঘিরে থাকে যেখানে যোজ্যতা ইলেকট্রন থাকে।  আণবিক অরবিটাল তত্ত্ব অনুমাননির্ভর বন্ধনযুক্ত ইলেকট্রনের অবস্থা - আণবিক অরবিটালসমূহকে - পারমাণবিক অরবিটালের রৈখিক সংমিশ্রণ (LCAO) হিসাবে রাসায়নিক বন্ধন অধ্যয়নে বিপ্লব ঘটিয়েছে। এই অনুমান সাধারণত শ্রোডিঙ্গার সমীকরণে ঘনত্ব কার্যকরী তত্ত্ব (DFT) বা হারট্রে-ফক (HF) মডেল প্রয়োগ করে ধারণা করা হয়।  আণবিক অরবিটাল তত্ত্ব এবং যোজনী বন্ধন তত্ত্ব হলো কোয়ান্টাম রসায়নের মূল তত্ত্ব।   তথ্যসূত্র   বিষয়শ্রেণী:রসায়নের তত্ত্ব বিষয়শ্রেণী:কোয়ান্টাম রসায়ন বিষয়শ্রেণী:রাসায়নিক বন্ধন বিষয়শ্রেণী:সাধারণ রসায়ন
thumb|right|একজন ঐতিহ্যবাহী পারাই আট্টম নৃত্য শিল্পী পারাই আট্টম তামিল সংস্কৃতির একটি বিশেষ ধরনের নৃত্য যেখানে শিল্পী পারাই নামক বাদ্যযন্ত্রে আঘাত করে শব্দ উৎপন্ন করে ও তার তালে তালে নাচে। পারাই কথার অর্থ হল ঢোল বা ঢোলক। মতান্তরে এর আরেক নাম থাপ্পু ও এটি এটি ভারতীয় ইতিহাসের প্রাচীনতম ঢোল বাদ্যযন্ত্র।  এই ঢোল তামিল সংস্কৃতির প্রতীক। প্রাচীনকালে এই ঢোল জনসাধারণের কাছে বার্তা পৌঁছে দেওয়ার জন্য যোগাযোগের মাধ্যম হিসাবে ব্যবহৃত হত। এই ঢোল বাজিয়ে এক জায়গায় সকল মানুষকে জড়ো করা হত এবং তাদের গুরুত্বপূর্ণ‌ বার্তা দেওয়া হত। উদাহরণস্বরূপ, লোকদেরকে সতর্ক করা বা বার্তা পৌঁছে দেওয়ার জন্য বা যুদ্ধ ঘোষণার জন্য এবং যুদ্ধে বিজয় বা পরাজয় ঘোষণার জন্য এই ঢোল বাজানো হত। পরে পারাই আট্টম নাচে এই ঢোল ব্যবহার হতে শুরু করে।  উৎপত্তি ও ঐতিহ্য পারাই আট্টম নৃত্য হল তামিলনাড়ুর স্থানীয় নৃত্য যেখানে লোকেরা ঢোল পিটিয়ে তার তালে নাচে। এটি তামিলনাড়ু সংস্কৃতির প্রাচীনতম নৃত্যের ধরনগুলির মধ্যে একটি। নৃত্য প্রদর্শনের সময় ঢোল বাজানোর জন্য ২ টি লাঠি ব্যবহার হয় যার একটি লাঠি অন্য লাঠির চেয়ে পাতলা। তামিলনাডুর সংস্কৃতিতে এই ঢোলের গুরুত্ব অপরিসীম। মন্দিরে আরতির সময় দেবতাদের আহ্বান জানাতে এই ঢোল বাজানো হয়।  বর্তমানে প্রধানত অন্ত্যেষ্টিক্রিয়া, বিবাহ উৎসব বা ক্রীড়াসূচক কর্মসূচীতে এই নৃত্য পেশ করা হয়। তামিলনাড়ুর সংস্কৃতিতে এই নৃত্যটির অনেক গুরুত্ব রয়েছে এবং সেখানকার লোকেরা এই পারাই আট্টম নৃত্যকলাকে অনেক সম্মান ও মূল্য দেয়।  তথ্যসূত্র  বিষয়শ্রেণী:ভারতের নৃত্য বিষয়শ্রেণী:তামিল নৃত্য ধরন